**Obec Nitrianska Blatnica, Obecný úrad č. 6, 956 05 Nitrianska Blatnica**

 **Výzva na predloženie cenovej ponuky**

**pre zákazku postupom podľa § 117 „ zákazka s nízkou hodnotou“ v súlade so zákonom**

 **č. 343/2015 Z. z. o verejnom obstarávaní v znení neskorších predpisov**

**1. Identifikácia verejného obstarávateľa**

Názov organizácie: Obec Nitrianska Blatnica

Sídlo organizácie: Obecný úrad č. 6, 956 05 Nitrianska Blatnica

IČO: 00310824

Kontaktná osoba: Mgr. Michal Toman, starosta obce

Telefón: 038/5399112, 0905/892 860

e-mail: starosta@nitrianskablatnica.sk

**2. Názov predmetu obstarávania**

**„ Dobudovanie kamerového systému v obci Nitrianska Blatnica“**

**3. Druh zákazky:**

Jedná o zákazku na dodanie tovaru, ktorej predmetom je kúpa tovaru, a ktorá zahŕňa aj činnosti spojené s umiestnením a montážou obstarávaného tovaru.

**4. Miesto dodania:**

Miesto: Obec Nitrianska Blatnica

Lokalita: Vybrané časti zastavaného územia

**5. Spoločný slovník obstarávania ( CPV)**

Kód CPV – hlavný kód:

35125300-2 Bezpečnostné kamery

45233292-2 Inštalácia bezpečnostného zariadenia

**6. Opis predmetu obstarávania**

Verejný obstarávateľ požaduje realizáciu prác, pozostávajúcich z dodávky a montáže prvkov kamerového systému, ktorý bude monitorovať problémové lokality obce špecifikované v prílohe č. 2 – Popis kamerového systému.

V prípade, že technické požiadavky sa odvolávajú na konkrétneho výrobcu, výrobný postup, obchodné označenie, patent, typ, oblasť alebo miesto pôvodu alebo výroby, verejný obstarávateľ prijme aj ponuku s ekvivalentným riešením.

**Požiadavka na kamerový systém:**

- monitorovanie a nahrávanie 24 hodín denne

- ukladanie záznamu na úložisko dát - HDD umiestnenom v nahrávacom zariadení NVR

- kamery monitorujú len verejné priestory a budovy

- všetky prvky a zariadenia ponúkané uchádzačmi v ponukách musia byť plne kompatibilné s existujúcim kamerovým systémom v obci

**Termín realizácie diela**: Rok 2020 – v zmysle pokynov Okresného úradu v Nitre, oddelenia prevencie kriminality.

**7. Cena a spôsob financovania**

Verejný obstarávateľ požaduje spracovať cenu predmetu zákazky vo formáte: ako cena celkom bez DPH, výška DPH a cena celkom vrátane DPH v zmysle:

- Prílohy č. 1 – Výkaz výmer – uchádzač doplní jednotlivé ceny uvedených položiek

- Prílohy č. 3   - Návrh na plnenie kritérií – uchádzač doplní jednotlivé údaje

Predmet zákazky bude financovaný z poskytnutej dotácie štátneho rozpočtu na financovanie projektov v oblasti prevencie kriminality Ministerstva vnútra SR a z vlastných zdrojov verejného obstarávateľa. Verejný obstarávateľ neposkytuje zálohové platby na dodanie predmetu zákazky. Faktúra môže byť vystavená len po odovzdaní a prevzatí predmetu zákazky.

**8. Obhliadka miesta realizácie:**

Záujemcom sa odporúča vykonať obhliadku miesta zákazky, aby si sami overili a získali potrebné informácie nevyhnutné na prípravu a spracovanie ponuky súvisiace s požadovanými prácami, ktoré majú byť uskutočnené na základe špecifických a pre daný prípad jedinečných požiadaviek verejného obstarávateľa. Výdavky spojené s obhliadkou miesta predmetu zákazky znáša záujemca. Termín obhliadky je možné dohodnúť s osobou určenou pre styk so záujemcami a uchádzačmi.

**9. Predpokladaná hodnota zákazky**

Je stanovená vo výške: 6 782,40 Eur s DPH.

**10. Rozdelenie predmetu zákazky: NIE**

Verejný obstarávateľ neumožňuje rozdelenie predmetu zákazky.

**11. Variantné riešenie: NIE**

Verejný obstarávateľ neumožňuje predloženie variantných riešení v cenových ponukách. Ak súčasťou ponuky bude aj variantné riešenie, nebude takéto variantné riešenie brané do úvahy.

**12. Typ zmluvy, ktorá bude výsledkom verejného obstarávania:**

Zmluva o dielo, ktorá bude uzavretá s úspešným uchádzačom v lehote viazanosti ponúk podľa Obchodného zákonníka č. 513/1991 Zb. v znení neskorších zmien a doplnkov.

**13. Lehota viazanosti ponúk: do 31.12. 2019**

Výsledkom verejného obstarávania bude Zmluva o dielo uzavretá podľa Obchodného zákonníka č. 513/1991 Zb. v znení neskorších zmien a doplnkov.

**14. Miesto a termín predkladania ponúk**

Cenové ponuky môže uchádzač doručiť osobne, poštou na adresu verejného obstarávateľa,o elektronickou poštou. V prípade predloženia ponuky osobne alebo poštou treba ponuky predložiť na adresu:

**Obec Nitrianska Blatnica, Obecný úrad č. 6, 956 05 Nitrianska Blatnica**

Ponuka musí byť vložená do obálky, obálka ponuky musí obsahovať adresu verejného obstarávateľa, adresu uchádzača a názov predmetu zákazky **„Kamerový systém v obci – neotvárať“**

Ponuku predloženú formou elektronickej pošty treba doručiť na mailovú adresu: starosta@nitrianskablatnica.sk

Celý požadovaný obsah ponuky musí byť naskenovaný a zaslaný na uvedenú adresu ako príloha elektronickej pošty.

Lehota predkladania ponúk: **do 10,00 hod. dňa: 25.11. 2019**

Po uplynutí lehoty na predkladanie ponúk nie je možné predloženú ponuku odvolať. Ponuku po predložení nemožno meniť ani dopĺňať. Po uplynutí lehoty na predkladanie ponúk je zmena alebo doplnenie ponuky vylúčené.

Ponuky sa predkladajú v slovenskom jazyku a v mene EUR.

**15. Náležitosti ponuky a podmienky účasti uchádzačov**

Predložená cenová ponuka musí obsahovať:

- Prílohy č. 1 – Výkaz výmer

- Prílohy č. 3 - Návrh na plnenie kritérií

- kópiu dokladu o oprávnení uskutočňovať práce, poskytovať služby alebo dodávať tovary

**16. Vyhodnotenie ponúk**

Vyhodnotenie ponúk sa uskutoční dňa **25.11. 2019 o 13,00 hod na adrese verejného obstarávateľa.**

Vyhodnotenie ponúk je neverejné a neriadi sa § 53 zákona o verejnom obstarávaní.

**17. Kritériá na vyhodnotenie ponúk**

Kritérium **: Najnižšia cena za predmet zákazky vrátane DPH**

Cena za zákazku musí byť stanovená podľa zákona NRSR č. 18/1996 Z. z. o cenách v znení neskorších predpisov, vyhlášky MFSR č. 87/1996 Z. z., ktorou sa vykonáva zákon NRSR č. 18/1996 Z. z. o cenách.

**18. Ďalšie informácie**

**a/ verejný obstarávateľ bude vyhodnocovať ponuky podľa kritéria na vyhodnocovanie ponúk.** - ponuka s najnižšou cenou sa umiestni na prvom mieste v poradí

- ponuka s najbližšou vyššou cenou na druhom mieste v poradí

- ponuka s najvyššou cenou na poslednom mieste v poradí

Úspešná bude ponuka na prvom mieste v poradí

**b/ lehota na oznámenie víťaznej ponuky**: Verejný obstarávateľ oznámi úspešnému uchádzačovi v lehote 5 pracovných dní od vyhodnotenia ponúk, že jeho ponuku prijíma a vyzve ho na podpis Zmluvy o dielo. Neúspešnému uchádzačovi oznámi písomne ( elektronickou poštou), že jeho ponuku neprijal.

**c/ verejný obstarávateľ si vyhradzuje právo meniť podmienky obstarávania alebo obstarávanie zrušiť v prípade ak:**

- ani jedna z predložených ponúk nebude zodpovedať požiadavkám stanovených v tejto výzve.,

- ponuka uchádzačov bude vyššia ako predpokladaná hodnota zákazky,

- nebude predložená ani jedna ponuka.

**19. Osoba určená pre styk so záujemcami a uchádzačmi**

Mgr. Michal Toman, starosta obce, kontakt:0905/892 860

V Nitrianskej Blatnici, dňa: 18.11. 2019

 ------------------------------------

 Mgr. Michal Toman

 starosta obce

Prílohy:

- Príloha č. 1 – Výkaz výmer

- Príloha č. 2 – Popis kamerového systému

- Príloha č. 3 – Návrh na plnenie kritérií